Змија-рибарка како јаде риба
Змија-рибарка во Умбрија, Италија
**Змија-рибарка** (науч. *Natrix tessellata*) — неотровна змија од потсемејството белоушки (*Natricinae*) во рамките на семејството на смоковите (*Colubridae*).

Опис
----

Женките се поголеми од мажјаците и достигнуваат највеќе 1,0-1,3 м во должина. По боја се разликуваат од сивкасто зелена до кафеавкаста или речиси црна, со темни точки по грбот. Стомакот напати има живи бои (жолто или портокалово) со црни точки, мошне налик на коцки за играње.

Биологија
---------

Оваа змија живее претежно во реки и езера и се храни со риби (оттаму и народното име). Понекогаш се храни со водоземци како жаби и полноглавци.

Не е отровна, туку се брани со излачување на многу одбивен мирис од задниот отвор. Друг одбранбен механизам е лажирањето смрт (танатоза).

Во сезоната на парење (март–април-мај), змиите-рибарки се собираат во големи групи. Јајцата се положуваат обично во јули, при што едно гнездо има 10-30 јајца. Младите се изведуваат на почетокот на септември.

Змијата-рибарка спие зимски сон од октомври до април во суви дупки крај водата.

Распространетост
----------------

Покрај Македонија, змијата-рибарка се среќава шрум Европа и Азија: Авганистан, Австрија, Азербејџан, Албанија, Босна и Херцеговина, Бугарија, Германија, Грузија, Грција, Египет, Ерменија, Израел, Ирак, Италија, Јемен, Јордан, Казахстан, Кина, Кипар, Киргистан, Либан, Пакистан, Полска, Романија, Русија, Сирија, Словачка, Словенија, Србија, Таџикистан, Туркменистан, Турција, Узбекистан, Украина, Унгарија, Франција, Хрватска, Црна Гора, Чешка, и Швајцарија.

Забележани заболувања
---------------------

Во рушевините на Истрија во областа Добруџа, Романија е забележано заболување на змиите-рибарки од паразитскиот цевчест црв, namely *Eustrongylides* и, почнувајќи од 2005 г. ова население е предмет на проучување.

Поврзано
--------

* Смокови
* Список на змии во Македонија

Наводи
------

1. ↑  Boulenger, G.A. 1893. Catalogue of the Snakes in the British Museum (Natural History), Volume I. London. pp. 233-234
2. ↑  Петковски, С; В. Сидоровска и Г. Џукиќ (2000/1). „Биодиверзитетот на фауната на змиите (*Reptilia: Serpentes*) во Македонија" (PDF). *Екол. Зашт. Живот. Сред*. Скопје. **7** (1–2): 41–54. Проверете ги датумските вредности во: `|date=` (help)[*мртва врска*]
3. ↑  Vlcek, Petr; Bartlomiej Najbar and Daniel Jablonski. (2010) First records of the Dice Snake (*Natrix tessellata*) from the North-Eastern part of the Czech Republic and Poland. Архивирано на 14 април 2010 г. *Herpetology Notes* **3**:23-26
4. ↑  Mebert, Konrad (ed.): The Dice Snake, *Natrix tessellata*: Biology, Distribution and Conservation of a Palaearctic Species. Mertensiella 18, 2011, pp. 1-456.

Надворешни врски
----------------

* Змија-рибарка на Викивидовите ?
* Рибарка (*Natrix tessellata*) — Енциклопедија на живиот свет (македонски)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Змии во Македонија |
| --- |
|  |
| Отровници(*Viperidae*) | 
* остроглава шарка (*Vipera ursinii)*
* поскок (*Vipera ammodytes*)
* шарка (*Vipera berus*)

 |
|  |
| Слепи змии(*Typhlopidae*) | 
* црвовидна змија (*Typhlops vermicularis*)

 |
|  |
| Смокови(*Colubridae*) | 
* балкански смок (*Coluber gemonensis*)
* белоушка (*Natrix natrix*)
* длабочелен смок (*Malpolon monspessulanus*)
* ждрепка (*Elaphe quatuorlineata*)
* жолт смок (*Dolichophis caspius*)
* леопардов смок (*Zamenis situla*)
* мачешка змија (*Telescopus fallax*)
* планински смок (*Coronella austriaca*)
* рибарка (*Natrix tesellata*)
* тенок стрелец (*Platyceps najadum*)
* шумски смок (*Zamenis longissimus*)

 |
|  |
| Удави(*Boidae*) | 
* степски удав (*Eryx jaculus*)

 |

 |